4. Beslutningskompetence ved godkendelse af ansøgninger om varmesager (Åben)
Tidl. politisk behandling
Forventet sagsgang
TM-U
Lovgrundlag
Varmeforsyningsloven, Ane Petersen
SAGENS INDHOLD
I henhold til Favrskov Kommunes kompetencefordelingsplan skal Teknik- og Miljøud-
valget godkende projektforslag for udvidelse af forsyningsområder, brændselsskift, transmissionsledninger 
m.v. jf. varmeforsyningslovens projektbekendtgørelse.
På grund af bl.a. den nuværende konflikt i [adresse] opleves der store varmeprisstigninger for en stor del af 
forbrugerne i [adresse]. Derfor arbejder de lokale fjernvarmeværker på en række projekter, hvor 
man dels kan omstille produktionen af fjernvarme og dels udvide forsyningsområdet. Forvaltningen er i 
øjeblikket vidende om, at mindst 14 projektforslag skal behandles i løbet af 2022. 
Til en stor del af projekterne kan der ansøges om medfinansiering i statslige puljer, forudsat, kommunen 
har godkendt projektet. Disse puljer opererer efter ”først-til-mølle-princippet”, og de ansøgende fjernvarme-
værker efterlyser derfor en kortere godkendelsesprocedure. I dag tager den administrative behandling af 
en ansøgning typisk mellem 3-6 uger. Den efterfølgende politiske godkendelsesproces i Teknik- og Miljø-
udvalget tager også mellem 3-6 uger. Ifølge projektbekendtgørelsen må værkerne ikke igangsætte projek-
terne, inden godkendelsen er givet.
På den baggrund foreslår Teknik og Miljø, at godkendelsesprocessen for projektforslag gennemføres rent 
administrativt, og at Teknik- og Miljøudvalget orienteres om en status på området til udvalgets møder i 
henholdsvis juni og december måned. Ordningen foreslås indtil videre kun indført for resten af 2022 og 
praktiseres allerede af en række andre kommuner.    
VURDERING
Teknik og Miljø vurderer, at ordningen vil medføre en væsentlig hurtigere sagsgang i forhold til fjernvarme-
værkernes projektforslag, og værkerne kan derfor hurtigere igangsætte realiseringen af projekterne. I myn-
dighedsbehandlingen af forslagene vil en godkendelse stadig være baseret på, at projektet er samfunds-, 
selskabs- og forbrugerøkonomisk rentabel.
Der forventes generelt en klimamæssig gevinst, da en del af projektforslagene netop vil gå på at mindske 
anvendelsen af naturgas i fjernvarmeproduktionen, og fjernvarmen vil kunne erstatte gasfyr hos borgerne.
ØKONOMI
Det forventede antal ansøgninger vil medføre et betydeligt administrativt ressourcetræk, som i første om-
gang forsøges løst via prioritetsomlægning af opgaverne, men det kan ikke udelukkes at der skal tilføres 
yderligere ressourcer til at løse opgaven.
INDDRAGELSE
En række fjernvarmeværker har kontaktet forvaltningen for at afsøge mulighederne for en hurtigere god-
kendelsesproces. 
Sagsnr. EMN-2020-27333
DokID: 2599400
Sagsbehandler dennj
Teknik- og Miljøudvalget
04-05-2022 16:00
INDSTILLING
Direktøren for Miljø og Teknik indstiller til Teknik- og Miljøudvalget:
1.
At kompetencen til at godkende varmeforsyningsprojekter for resten af 2022 delegeres til forvaltnin-
gen. 
2.
At Teknik og Miljøudvalget modtager en orientering om godkendte projektansøgninger til udvalgets 
møder i juni og december. 
BESLUTNING
Teknik- og Miljøudvalget, 4. maj 2022
Fraværende: Ingen
Godkendt.
